Noem jou kind sommer Mercedes of Brfxxccxxmnpcccclllmmnprxvclmnckssqlbb11116 | Maroela Media
Noem jou kind sommer Mercedes of Brfxxccxxmnpcccclllmmnprxvclmnckssqlbb11116
Teen die aanvang van 2011 het die Pous uitgevaar teen ouers wat hul kinders na filmsterre, vrugte of gewilde sportmotors vernoem. In sy toespraak het hy ouers gemaan om eerder name wat "in die Christelike kalender opgeneem is" te gebruik.
Name soos Apple, Brooklyn en Ferrari is dus taboe, Francisco en Giulia is in.
Regoor die wêreld is name egter weens smaak, ordentlikheid of gewoonweg lawwigheid verbied. Hiermee Yahoo se lys van die gewildste "onwettige" name.
1) Talula does the Hula from Hawaii (Nieu-Seeland)
Nieu-Seeland se regstelsel verbied babaname wat aanstoot kan gee aan enige "redelike" persoon. 'n Paartjie in Nieu-Seeland wou hul babaseuntjie 4Real doop. Maar die ouers van 'n 9-jarige dogter wat haar Talula does the Hula from Hawaii wou noem is in 'n bewaringstryd van dié voorreg ontneem toe die regter bepaal het dat dit bespotlik sou wees.
Die regter het ook ander name aangedui wat reeds deur Nieu-Seeland afgekeur is: Fish en Chips vir 'n tweeling, Yeah Detroit, Keenan Got Lucy en Sex Fruit. Die name Number 16 Bus Shelter en Violence is egter goedgekeur.
2) Venerdi AKA Vrydag (Italië)
In 2008 het die hof 'n Italiaanse paartjie verbied om hul kind Venerdi (Vrydag) te doop, aangesien die seun glo aan 'n spottery blootgestel sou wees. Sy ouers het egter gedreig om hul volgende kind Mercoledi (Woensdag) te doop.
In Turin is Andrea verwerp omdat dit glo 'n seunsnaam in Italiaans is. Die dogtertjie is uiteindelik Emma gedoop. Dalmata is ook verwerp, aangesien dit glo na 'n Dalmation-hond verwys.
3) Brfxxccxxmnpcccclllmmnprxvclmnckssqlbb11116 (Swede)
Bogenoemde is 'n naam wat 'n Sweedse paartjie aan hul seuntjie in 1996 wou toeken. Die naam word glo as Albin uitgespreek, en die ouers wou dit as protes teen die streng Sweedse naamwette gebruik. Owerhede in Swede moet eers name en vanne goedkeur voordat dit gebruik kan word.
Gewilde name in Swede wat al verbied is sluit Metallica, IKEA, Veranda en Q in. Google is egter goedgekeur.
4) Gesher AKA Brug (Noorweë)
In 1998 is 'n vrou twee dae tronkstraf opgelê toe sy nagelaat het om 'n boete te betaal nadat sy haar seun met 'n ongekeurde naam gedoop het. Kristi Larsen sê sy is in 'n droom aangesê om haar seun Gesher (Hebreeus vir brug) te noem, maar die hof wou nie toestemming verleen nie.
5) Chow Tow AKA Onwelriekende kop (Maleisië)
In 2006 het die regering in Maleisië 'n reeks name publiseer wat nie hul toestemming dra nie. Een van dié name is Chow Tow wat letterlik 'n kop wat nie lekker ruik nie beteken. Ander Sjinese pogings is ook verbied soos Ah Chwar (slang), Khiow Khoo (boggelrug) en Sor Chai (mal).
6) @ (Sjina)
Met meer as 'n miljard inwoners is dit moeilik om 'n unieke naam in Sjina te vind. Een paartjie het besluit om hul kind die @-simbool te noem. In Sjinese karakters lyk dit so bietjie soos lief vir hom. Die owerhede wou egter nie toestemming verleen nie en het dié naam gebruik as 'n voorbeeld van burgers wat glo bisarre name in die Sjinese taal wou inbring.
7) Miatt (Duitsland)
Duitsland het 'n departement wat uitstluitlik babaname goedkeur (die Standesamt). Miatt is verwerp, aangesien dit nie duidelik is of dit 'n seun of 'n meisie is nie.
Stompie, Woodstock en Grammophon is afgekeur, maar Speedy, Lafayette en Jazz is goedgekeur.
8 ) Anus (Denemarke)
In Denemarke kry die ouers 'n lys met sowat 7 000 name wat reeds deur die regering goedgekeur is. Spesiale toestemming moet verkry word indien 'n naam nie op dié lys verskyn nie en etniese name, eienaardige spelling en selfs saamgestelde vanne is verbode. Gelukkig vir dié kind is Anus een van die 250 name wat elke jaar verbied word.
Portugal het ook 'n 80-bladsy dokument wat deur die regering uitgegee word waarin 'n lys van goedgekeurde babaname verskyn. Dit is redelik streng – Tomás word goedgekeur, maar nie Tom nie. Apple en Brooklyn is afgekeur, maar Mercedes is goedgekeur.
Daar verskyn meer as 2000 name op die lys van name wat nie goedgekeur is nie, insluitend Ovnis wat Portugees vir Vlieënde Vreemde Voorwerp is.
10) Akuma AKA Duiwel (Japan)
In 1993 het 'n Japanese ouer sy seun Akuma (letterlik duiwel) genoem. Na 'n lang regstryd het die ouer ingestem om sy seun iets anders te noem.
Lied van My Hart musiekvideo is op Youtube
Wel, Ferrari is 'n van, so waarom kan iemand nie "Ferrari" as noemnaam hê nie? Dis tog nie so ongewoon dat iemand 'n van as noemnaam het nie. Ook is "Giulia" die naam van 'n Alfa-Romeo motor – dalk moet die Pous dan maar versigtig wees daarvoor ook. (Natuurlik was die naam eerste – dis nie deur Alfa-Romeo uitgedink nie.) So ook dra talle van Renault se motors vrouename, byvoorbeeld die Mégane en Clio. Die opskrif van die berig is ook eintlik baie ironies, want "Mercedes" is 'n gewone Spaanse meisienaam. Dit verwys na Maria. Die motorfirma "Mercedes-Benz" se naam… Lees meer »